ESTMAP

ESTMAP ehk Estonian Military Martial Arts Program on militaarne lähivõitluse programm, tuntud ka kui EMCC ehk Estonian Military Close Combat. Programm baseerub peamiselt Ameerika Ühendriikide merejalaväe võitluskunsti programmil MCMAP ja erinevate käe- ja jalalöökide, heidete või lukkude HOKOTORYU JU JUTSU tehnikatel. ESTMAP/EMCC programmi Eestis on välja töötanud Shihan Jaak Kabrits.
pisi|EMCC logo
ESTMAP on mõjutatud paljude võitlusstiilide, nagu Brazilian jiu-jitsu, maadluse, judo, capoeira, Bujinkan Budo, taijutsu, poksi, Savate, kikkpoksi, Isshin-ryū, karate, Muay Thai, taekwondo, kung fu, aikidō, Hapkido, Eskrima, Sayoc Kali, jūjutsu, Krav Maga, Iaido, kendō, Kobudō ja sportliku vabavõitluse kooslusest.

ESTMAP-i võitlusprogramm on välja töötatud vastast heidutavatest ja tõrjuvatest tehnikatest kuni kontrarünnakuteni, mis võivad vastavalt olukorra vajadusele olla vastase paralüseerimiseks, vigastuste tekitamiseks või vastase surmamiseks.

Treeningul kasutatakse enda keha, külm- ja tulirelvade makette ning taktikalist varustust, mistõttu kehaline liikumine võib olla raskendatud, samuti on võitlus piiratud alal või ruumis. Imiteeritakse lähikontaktseid olukordi, kus näiteks tulirelvast ei saa lasta, kuid relva saab kasutada vasturünnaku blokeerimiseks, ründeks või löögiks muul moel.

Treeningutel pannakse rõhku võitlustehnika õppimisele ja kinnistamisele, füüsilise treeningu ja sportliku kahevõitluse sparringu osakaal on väiksem. Treeningud toimuvad nii siseruumides kui ka vabas õhus, korraldatakse treeningulaagreid või osaletakse teiste klubide laagrites.

Vastavalt väljaõppele ja oskustele on võimalik sooritada vööeksameid. Vöösüsteemis on järgmised tasemed: kollane (tase 1), hall (tase 2), roheline (tase 3), sinine (tase 4), pruun (tase 5), must (tase 6).

ESTMAP treeningud põhinevad treeningkaaslaste mõistmisel ja austusel, erinevad traumad ja vigastused on pigem haruldased, treeningutel kasutatakse vajadusel kaitsmeid.

ESTMAP sobib eelkõige neile, kes on seotud relvastatud organisatsioonidega, nagu näiteks Kaitsevägi, Kaitseliit, Politsei- ja Piirivalveamet, Maksu- ja Tolliamet ja teised jõustruktuurid. Treeningul omandatud oskused tulevad kasuks ka enesekaitsena tsiviilelus.

Viited

Kategooria:Eesti sõjandus
Kategooria:Võitluskunstid